Document ID: 32004D0373

Odločba Komisije
z dne 13. aprila 2004
o spremembi prilog I in II k Odločbi 2002/308/ES s seznami con in ribogojnic, odobrenih glede ene ali več bolezni rib - virusna hemoragična septikemija (VHS) in nalezljiva hematopoetska nekroza (IHN)
(notificirano pod dokumentarno številko K(2004)1309)
(Besedilo velja za EGP)
(2004/373/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz akvakultur na trg [1], ter zlasti členov 5 in 6 Direktive,
ob upoštevanju naslednjega:
(1) Odločba Komisije 2002/308/ES [2] določa seznam odobrenih območij in odobrenih ribogojnic na neodobrenih območjih v zvezi z nekaterimi boleznimi rib.
(2) Francija in Nemčija sta predložili obrazložitvene izjave za pridobitev statusa odobrenih območij v zvezi z VHS in IHN za nekatera območja na svojih ozemljih. Predložena dokumentacija kaže, da ta območja izpolnjujejo zahteve iz člena 5 Direktive 91/67/EGS. Zato so upravičena do statusa odobrenega območja in jih je treba dodati seznamu odobrenih območij.
(3) Avstrija in Italija sta predložili obrazložitvene izjave za pridobitev statusa odobrenih ribogojnic na neodobrenih območjih z zvezi z VHS in IHN za nekatere ribogojnice na svojih ozemljih. Predložena dokumentacija kaže, da navedene ribogojnice izpolnjujejo zahteve iz člena 6 Direktive 91/67/EGS. Zato so upravičene do statusa odobrene ribogojnice in jih je treba dodati seznamu odobrenih ribogojnic.
(4) Italija je obvestila o izbruhu VHS pri ščukah (Esox lucius) v delu celinskega območja, za katero se je štelo, da je prosto bolezni, in ribogojnice, za katero se je štelo, da je prosta VHS. Zato je treba odvzeti odobreni status glede VHS za celinsko območje in ribogojnico.
(5) Odločbo 2002/308/ES je zato treba ustrezno spremeniti.
(6) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2002/308/ES se spremeni na naslednji način:
1. Priloga I se nadomesti z besedilom v Prilogi I k tej odločbi.
2. Priloga II se nadomesti z besedilom v Prilogi II k tej odločbi.
Člen 2
Ta odločba je naslovljena na države članice.
V Bruslju, 13. aprila 2004

Labels: 0
6